7) Koondada kogu üleliigne kaader riigiaparaadis  Seda, et me kõik sooviksime saada endale töökohta, kus oleks palju privileege, suur palk ja vähe tööd, on mõistetav, kuid paraku ei saa riigiaparaati ülemäära suureks paisutada, see on ebaotstarbekas ja kulukas. Milleks aga meie valitsusaparaat on tööle palganud kõiksugu oma tegevusi dubleerivaid või tegelikkuses tegevusetult nina nokkivaid funktsionääre, on raske mõista, kuid lihtne arvata, sest neid ametikohti vajavad erakondadele lojaalsed parteialamad, kellele neid justkui preemiaks oma lojaalsuse eest  emaparteile jagatakse. Kas nende isikute igapäevane tegevus ka tegelikkuses riigile kasu toob, selles saab aga sügavalt kahelda ja seetõttu on optimaalne vähendada kogu valitsusaparaadi koosseisu 30% võrra.